******

ที่ มท ๐๘20.2/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

#### เมษายน 2564

เรื่อง ประชุมชี้แจงแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2564

ด้วยระบบทางไกล ผ่านเครือข่ายอินเทอร์เน็ต (Web Conference)

# เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองส่วนท้องถิ่น ด่วนที่สุด ที่ มท 0820.2/ว 1747 ลงวันที่ 25 มีนาคม 2564

# ตามที่กระทรวงมหาดไทยได้เห็นชอบแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2564 เพื่อให้การจัดการขยะมูลฝอยของประเทศมีการปฏิบัติอย่างต่อเนื่อง รวมถึงเพื่อเป็นกรอบและทิศทางการจัดการขยะมูลฝอยชุมชนในปีงบประมาณ พ.ศ. 2564 ของกระทรวงมหาดไทย ทั้งในส่วนราชการระดับส่วนกลาง ส่วนภูมิภาค รวมไปถึงองค์กรปกครองส่วนท้องถิ่น อีกทั้งเป็นแผนปฏิบัติการให้จังหวัดและ องค์กรปกครองส่วนท้องถิ่นนำไปปรับใช้ให้สอดคล้องกับบริบทสภาพปัญหาที่เกิดขึ้นของพื้นที่และ สามารถดำเนินการจัดการขยะมูลฝอยชุมชนได้อย่างถูกต้องและมีประสิทธิภาพ ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อสร้างความเข้าใจอย่างถูกต้อง   
และเป็นไปในทิศทางเดียวกัน เกี่ยวกับแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2564 จึงกำหนดจัดการประชุมชี้แจงแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2564 ด้วยระบบทางไกล ผ่านเครือข่ายอินเทอร์เน็ต (Web Conference) ในวันพุธที่  
5 พฤษภาคม 2564 ตั้งแต่เวลา 13.30 น. เป็นต้นไป ในการนี้ ขอให้จังหวัดแจ้งท้องถิ่นจังหวัดและเจ้าหน้าที่ที่เกี่ยวข้อง เข้าร่วมการประชุมชี้แจงแผนปฏิบัติการดังกล่าวด้วย โดยให้คำนึงถึงมาตรการป้องกันการแพร่ระบาดของโรคติดเชื้อไวรัสโคโรนา 2019 (COVID - 19) เป็นสำคัญ

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

ร.อสถ. ......................................  
ผอ.กสว. ...................................  
ผอ.กง.สว. ................................

หน.กง. .....................................

จนท. .........................................

กองสิ่งแวดล้อมท้องถิ่น

กลุ่มงานสิ่งแวดล้อม

โทร. ๐๒ 2๔๑ ๙๐๐๐ ต่อ ๒๑๑๒ – 2113

โทรสาร 02 241 2066